《送林桢灿别驾督运事竣还江南》
明代·卢龙云

几年云树忆同袍，杯酒都门藉尔豪。刍粟万方军国计，舳舻千里使臣劳。

上林花鸟归囊草，客路星霜引佩刀。试看昔时称汉吏，独凭转饷见功高。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。